നിയാം മക്കാർത്തി

നിയാം മക്കാർത്തി (ജനനം: ജനുവരി 4, 1994) ഒരു ഐറിഷ് പാരാലിമ്പിക് ഡിസ്കസ് ത്രോവറാണ്. എഫ് 41 ക്ലാസിഫിക്കേഷനിൽ മത്സരിക്കുന്നു. ഇത് പൊക്കം കുറഞ്ഞ വ്യക്തികൾക്കുള്ള വർഗ്ഗീകരണമാണ്. അവരുടെ ക്ലാസിഫിക്കേഷനിൽ 2018 യൂറോപ്യൻ ചാമ്പ്യനാണ് അവർ. 2018 ഓഗസ്റ്റ് വരെ 31.76 മീറ്ററിൽ യൂറോപ്യൻ റെക്കോർഡ് ഉടമയുമാണ്.

കരിയർ
2016-ലെ സമ്മർ പാരാലിമ്പിക്‌സിൽ വെള്ളി നേടുന്നതിനുമുമ്പ് ലോക, യൂറോപ്യൻ മെഡലുകൾ നേടിയ മക്കാർത്തി 2013-ൽ ഡിസ്കസ് മത്സരങ്ങളിൽ പങ്കെടുക്കാൻ തുടങ്ങി.

2018 ഓഗസ്റ്റിൽ ബെർലിനിൽ നടന്ന യൂറോപ്യൻ പാരാ അത്‌ലറ്റിക്‌സ് ചാമ്പ്യൻഷിപ്പിൽ മക്കാർത്തി സ്വർണം നേടി, 31.76 മീറ്റർ പുതിയ യൂറോപ്യൻ റെക്കോർഡ് സ്ഥാപിച്ചു.

സ്വകാര്യ ജീവിതം
മക്കാർത്തി ഇംഗ്ലണ്ടിലും ഫ്രാൻസിലും താമസിച്ചു. യൂണിവേഴ്സിറ്റി കോളേജ് കോർക്കിലെ ബയോളജിക്കൽ ആൻഡ് കെമിക്കൽ സയൻസസിന്റെ മുൻ വിദ്യാർത്ഥിയാണ്. അവർ സ്കൈ ഡൈവിംഗും പരിശീലിക്കുന്നു. അവർക്ക് ഹൃസ്വകായത്വം, ലോർഡോസിസ് എന്നിവ ഉണ്ട്. എഫ് 41 വർഗ്ഗീകരണ ഇവന്റുകളിൽ മത്സരിക്കുന്നു.   ഇത് 140 സെന്റിമീറ്ററിൽ താഴെയുള്ള (4 അടി 7 ഇഞ്ച്) ഉയരമുള്ള സ്ത്രീകൾക്ക് വേണ്ടിയുള്ളതാണ്.

2018 പാരാ അത്‌ലറ്റിക്സ് ലോക ചാമ്പ്യൻഷിപ്പിലേക്ക് ഐറിഷ് പ്രസ്സുകളോ ടിവി ചാനലുകളോ ഒരു പത്രപ്രവർത്തകരെയും അയച്ചിട്ടില്ലെന്ന് കണ്ടെത്തിയതിന് ശേഷം നിയാം തന്റെ ഇൻസ്റ്റാഗ്രാം അക്കൗണ്ട് വഴി ചാമ്പ്യൻഷിപ്പുകൾ സ്വയം കവർ ചെയ്യാൻ തീരുമാനിച്ചു.

അവലംബം

 ബാഹ്യ ലിങ്കുകൾ 


വർഗ്ഗം:1994-ൽ ജനിച്ചവർ
വർഗ്ഗം:2016-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ